ToekomsVenster: Die woordjie 'ons' - Maroela Media
Foto: Pedro Lima/Unsplash
Hierdie teks en ons omgang daarmee verteenwoordig heilige oomblikke. Ons het met die God van die heelal te doen wat rekenskap vra en mag vra.
Esra sê dat hy skaam is dat die volk so vêr van die Here weggedwaal het. Sonde is opgestapel en hemelhoog.
Ek hoor dikwels dat mense hulself verontskuldig en sê dat hulle nie deel het aan die goed wat verkeerd is nie.
Dit mag waar wees van jou as individu maar wanneer die profeet en die volk voor die Here kom identifiseer hulle hulself met die res van die gemeenskap. Dan is dit ŉ “ons” belydenis.
Nie soos die Fariseër en tollenaar wat voor die Here staan nie. (Luk. 18:10 )
Die een regverdig homself voor die Here. Hy is darem nie so sleg soos die tollenaar nie. Dit is egter die tollenaar wat sy skuld met trane voor God bely sonder om onskuld te pleit.
Let op die gebruik van die woordjie “ons” in Esra se belydenis.
Dit is die leierskap, dominees, kerk- en bestuursrade, politici en ekonome, opvoedkundiges en media verteenwoordigers wat skuld voor die Here bely.
“Dan sal Ek hulle land laat genees”.
Von · 5 dae gelede
Almagtige Here U die kenner van mense harte ons kom bely ons ongeregtighede wat hemel hoog gestapel is, ons is skaam daaroor en vra dat U ons sal vergewe vir ons nuwe harte en gedagtes sal gee ter wille van U Heilige Naam..Amen